
21.
Par Ogres novada pašvaldības projekta “Ogresgala pamatskolas ēkas energoefektivitātes paaugstināšana” finansējumu un īstenošanu

Ogres novada pašvaldība plāno piedalīties Eiropas Savienības kohēzijas politikas programmas 2021. - 2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas konkursā ar projekta “Ogresgala pamatskolas ēkas energoefektivitātes paaugstināšana” iesniegumu, kura ietvaros būtu paredzēta Ogresgala pamatskolas pārbūve un energoefektivitātes paaugstināšana ar kopējām izmaksām 2 651 692,28 EUR (divi miljoni seši simti piecdesmit viens tūkstotis seši simti deviņdesmit divi euro 28 centi) apmērā, un, pamatojoties uz Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021. - 2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas īstenošanas noteikumi”, un saskaņā ar Pašvaldību likuma  4. panta pirmās daļas 4., 22. punktu, kā arī Likuma par budžetu un finanšu vadību 45. pantu, likuma „Par pašvaldību budžetiem” 22. pantu,

balsojot: ar 14 balsīm "Par" (Andris Krauja, Dace Veiliņa, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:
  
1. [bookmark: _Hlk47516316]Apstiprināt dalību projekta “Ogresgala pamatskolas ēkas energoefektivitātes paaugstināšana” (turpmāk – Projekts) iesniegumu atlases kārtas konkursā, un projekta apstiprināšanas gadījumā uzņemties saistības projekta ietvaros.
2. Projekta apstiprināšanas gadījumā šim mērķim nepieciešamais attiecināmo izmaksu finansējums ir 1 492 240,18 EUR (viens miljons četri simti deviņdesmit divi tūkstoši divi simti četrdesmit euro 18 centi), kas sastāv no:
2.1. Eiropas Reģionālās attīstības fonda (turpmāk – ERAF) finansējuma attiecināmo izmaksu segšanai 1 044 568,12 EUR (viens miljons četrdesmit četri tūkstoši pieci simti sešdesmit astoņi euro 12 centi) apmērā;
       2.2. Projekta iesniedzēja nacionālā publiskā finansējuma attiecināmo izmaksu segšanai 447 672,06 EUR (četri simti četrdesmit septiņi tūkstoši seši simti septiņdesmit divi euro 06 centi) apmērā.
3. Projekta apstiprināšanas gadījumā Ogres novada pašvaldībai projekta īstenošanai ir nepieciešams nodrošināt līdzfinansējumu daļu neattiecināmo izmaksu segšanai 1 159 452,09 EUR (viens miljons viens simts piecdesmit deviņi tūkstoši četri simti piecdesmit divi euro 09 centi) apmērā no 2027. un 2028. gada budžeta.
4. Atļaut Ogres novada pašvaldībai 2027. gadā ņemt aizņēmumu Valsts kasē, nepārsniedzot 1 711 581,00 EUR (viens miljons septiņi simti vienpadsmit tūkstoši pieci simti astoņdesmit viens euro 00 centi), ar izņemšanu 2027. - 2028. gadā lēmumā norādītā projekta īstenošanai nepieciešamā pašvaldības līdzfinansējuma, neattiecināmo izmaksu un ERAF finansējuma priekšfinansēšanas nodrošināšanai, tai skaitā:
4.1. attiecināmo izmaksu pašvaldības līdzfinansējuma nodrošināšanai – līdz 447 672,00 EUR (četri simti četrdesmit septiņi tūkstoši seši simti septiņdesmit divi euro 00 centi),
4.2. neattiecināmo izmaksu segšanai – līdz 1 159 452,00 EUR (viens miljons viens simts piecdesmit deviņi tūkstoši četri simti piecdesmit divi euro 00 centi),
4.3. Eiropas Savienības fondu, valsts budžeta vai citas ārvalstu finanšu palīdzības finansējuma priekšfinansēšanai – līdz 104 457,00 EUR (viens simts četri tūkstoši četri simti piecdesmit septiņi euro 00 centi).
5. Noteikt, ka kredītu atmaksa tiek garantēta no Ogres novada pašvaldības pamatbudžeta līdzekļiem.
6. Uzdot Ogres novada pašvaldības Centrālās administrācijas Budžeta nodaļai, sagatavojot Ogres novada pašvaldības 2027. gada budžeta projektu, paredzēt projektu īstenošanai nepieciešamo finansējumu, tai skaitā aizņēmumu līdzekļus, pašvaldības līdzfinansējumu un neattiecināmo izmaksu segšanai nepieciešamos līdzekļus.
7. Uzdot Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
8. Uzdot Ogres novada pašvaldības Centrālās administrācijas Attīstības un plānošanas nodaļai iesniegt Projekta iesniegumu Kohēzijas politikas fondu vadības informācijas sistēmā līdz 2026. gada 15. oktobrim.
9. Kontroli par lēmuma izpildi uzdot Ogres novada pašvaldības izpilddirektoram.

